Qoraqalpog‘istonda energetika rivojiga 900 mln dollar tikiladi.Bu 2015 yilning 29 avgust kuni hukumat tomonidan qabul qilingan “Orol fojiasi oqibatlarini yumshatish, 2015-2018 yillarda Orolbo‘yi mintaqasini tiklash va iqtisodiy-ijtimoiy rivojlantirish bo‘yicha kompleks chora-tadbirlar to‘g‘risida”gi qarorida ko‘zda tutilgan. Investitsiyalarning asosiy qismi – 710 mln dollari 2016-2020 yillarda Taxiatosh IESda 230-250 MVt quvvatli ikkita bug‘-gaz qurilmasini tiklashga sarflanadi.Loyiha “O‘zbekenergo” AJning o‘z mablag‘lari (410 mln dollar) hamda Osiyo taraqqiyot banki krediti (300 mln dollar) hisobiga moliyalashtiriladi.